Държавен вестник, бр. 34, 2015 г., стр. 79

БРОЙ  34	
Д Ъ Р Ж А В Е Н  В Е С Т Н И К 	
СТР.  79  
Атакуваната т. 2 на чл. 5 от наредбата е 
част от условията за предоставяне на месечна 
добавка за диетично хранене и лекарствени 
продукти. Общото изискване към съдържа-
нието на наредбата като самостоятелен вид 
подзаконов нормативен акт е въведено в чл. 7, 
ал. 2 от Закона за нормативните актове. Тя 
е предназначена да детайлизира условията и 
реда за предоставяне на месечна добавка за 
социална интеграция за диетично хранене и 
лекарствени продукти съгласно чл. 42ж ЗИХУ, 
като обезпечи в пълна степен изпълнението 
на законовите правила. Доколкото законът 
урежда обществените отношения, свързани с 
интеграцията на хората с увреждания, то на 
първо място подлежат на изследване правила-
та, въведени в него, променяни през годините. 
Една от съществените причини за промени-
те е приемането на страната ни за членка 
на Европейския съюз, имащо за последица 
обществено-политическата необходимост от 
синхронизация на националното с общност-
ното право. Целта на закона е да създаде 
условия и гаранции за: равнопоставеност на 
хората с увреждания; социалната им интегра-
ция и упражняване на правата им; подкрепа 
на тях и на семействата им и интегриране 
в работна среда. За изпълнението на целите 
в раздел пети от него е предвидена социал-
но-икономическа защита, регламентираща 
осигуряването и разпределението на средства 
за инвестиции, рехабилитация и социална 
интеграция на хората с увреждания – чл. 40, 
ал. 1 и 2 ЗИХУ. С тях се обезпечава правото 
им на финансова подкрепа в зависимост от 
индивидуалните им потребности, установени 
в специално извършена и предвидена в закона 
социална оценка. Самата финансова подкрепа 
е за ползване на определените в чл. 41а пет 
категории услуги, между които и услугите за 
осигуряване на достъпна среда. Финансовата 
подкрепа се реализира практически чрез пре-
доставяне на месечна добавка, съставляваща 
парични средства, допълващи собствените 
доходи, и предназначена за покриване на 
допълнителните разходи за задоволяване на 
посочените в чл. 42, ал. 2 ежедневни и пе-
риодични нужди. Между тях е и диетичното 
хранене и лекарствените продукти.
Анализът на разпоредбата на чл. 42 и из-
менението є през годините е от съществено 
значение за правилното решаване на спора, 
тъй като именно в нея са уредени основните 
въпроси не само във връзка с посочване на 
нуждите на правоимащите лица, но и с начи-
на и реда за определяне на индивидуалните 
потребности. Посочена е необходимостта от 
социална оценка; компетентният орган, който 
да издаде заповед за отпускане на месечната 
добавка; специалните изисквания към постано-
вявания индивидуален административен акт; 
начинът на обжалване. Извършена е законова 
делегация на Министерския съвет да определи 
в правилника за прилагане на закона размера, 
условията и реда за отпускане, прекратяване 
и възобновяване на добавката за социална 
интеграция. В първоначалната редакция на 
нормата – ДВ, бр. 18 от 2006 г., е определено, 
че хората с трайни увреждания имат право 
на месечна добавка за социална интеграция, 
обусловена от два самостоятелни фактора: 
Първият е видът и степента на увреждането. 
Вторият са индивидуалните потребности.
В края на 2006 г. разпоредбата търпи про­
мени – ДВ, бр. 97 от 1.12.2006 г., извършени със 
Закона за изменение и допълнение на ЗИХУ. 
Правото на месечна добавка вече се обвърз-
ва директно с индивидуалните потребности, 
като те самите са обусловени от степента на 
намалена работоспособност или от вида и 
степента на увреждането. С § 2 ЗИДЗИХУ 
от 1.12.2006 г. са приети и всички разпоредби 
от чл. 42а до чл. 42ж. В тях на най-високо 
нормативно ниво са посочени лицата, които 
съобразно вида на увреждане имат право 
на добавката – чл. 42а. Лицата, имащи това 
право, съобразно степента на намалена рабо-
тоспособност – чл. 42б. Нормата на чл. 42в 
регламентира самостоятелно правото на де-
цата с определени вид и степен на увреждане 
на месечна добавка за транспортни услуги, 
обучение и диетично хранене и лекарствени 
продукти. Разпоредбите на чл. 42г, 42д, 42е и 
42ж на свой ред определят субектите, имащи 
право на помощ за задоволяване на различните 
категории нужди по чл. 42, ал. 1 от закона. 
Нормата на чл. 42ж определя вече по ясен и 
категоричен начин субектите, имащи право 
на месечна добавка за диетично хранене и 
лекарствени продукти. Това са две категории 
лица: Първата са лицата с трайни увреждания 
със 71 и над 71 на сто намалена работоспо-
собност. Втората са децата с определени вид и 
степен на увреждане. Законовата разпоредба не 
обвързва отпускането на месечната добавка с 
каквито и да било други условия. Делегира на 
министъра на здравеопазването и на министъра 
на труда и социалната политика правомощи-
ето да издадат наредба. Едновременно с това 
фиксира и нейния предмет – условията и реда, 
при които да се предоставя месечната добавка 
за диетично хранене и лекарствени продукти.
За изменителния закон не е определен срок 
за влизането му в сила след деня на неговото 
обнародване, поради което се прилагат общите 
правила за влизане в сила на нормативните 
актове. Единственото изключение в целия 
изменителен закон е приетата с § 4 от него 
заключителна разпоредба. В ал. 1 на § 4 е 
постановено, че месечната добавка за диетично 
хранене и лекарствени продукти се предоставя 
на лицата с трайни увреждания със 71 и над 71 
на сто намалена работоспособност или деца с 
намалена възможност за социална адаптация